E djathta bullgare fiton zgjedhjet
Partia “GERB” nuk ka vendet e nevojshme në parlament për të formuar e vetme qeverinë
Udhëheqësja e Partisë Socialiste në Bullgari pranoi humbjen në zgjedhjet e së djelës. Sipas rezultateve paraprake, partia e djathtë GERB ka marrë 32 përqind të votave ndërsa socialistët 28 përqind. Rezultati i votimit në vendin më të varfër të Bashkimit Evropian, shihet si shenjë e mbështetjes për bllokun. Partia Socialiste që humbi ishte zotuar të forconte lidhjet me Moskën. Udhëheqësja socialiste, Kornelia Ninova, e uroi partinë GERB të ish kryeministrin Boiko Borisov gjatë fjalimit të saj ku pranoi humbjen. E djathta nuk fitoi vota të mjaftueshme që të qeverisë e vetme dhe mesa duket do të formojë një qeveri koalicioni me parti të vogla nacionaliste. , u shpreh udhëheqësi i partisë “GERB” Boiko Borisov. Socialistët kanë përjashtuar çdo mundësi për koalicion. Por udhëheqësja Ninova tha se partia e saj do të shikojë për mundësinë e formimit të qeverisë nëse partia e qendrës së djathtë, GERB, nuk arrin të formojë një koalicion qeverisës. Zgjedhjet janë parë si një provë e besnikërive ndaj Bashkimit Evropian apo Rusisë, me të cilën Bullgaria ka lidhje historike, politike dhe kulturore. Bullgaria do të marrë presidencën e BE-së vitin tjetër. Partia Socialiste që humbi ishte zotuar të forconte lidhjet me Moskën. Udhëheqësi i së djathtës, Borisov dha dorëheqjen pasi partia e tij humbi zgjedhjet presidenciale një vit më parë. Ai mund ta rimarrë këtë post së shpejti. Parlameti u shpërnda në janar ndërsa presidenti caktoi një qeveri të përkohëshme deri në formimin e qeverisë së re.